CELEX: 62016TN0423
Language: hu
Date: 2016-07-29 00:00:00
Title: T-423/16. sz. ügy: 2016. július 29-én benyújtott kereset – De Masi kontra Bizottság

10.10.2016   
            
            
               HU
            
            
               Az Európai Unió Hivatalos Lapja
            
            
               C 371/15
            
         2016. július 29-én benyújtott kereset – De Masi kontra Bizottság
   (T-423/16. sz. ügy)
   (2016/C 371/17)
   Az eljárás nyelve: német
   
      Felek
   
   
      Felperes: Fabio De Masi (Brüsszel, Belgium) (képviselő: A. Fischer-Lescano)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperesnek a csoportos magatartási kódex dokumentumaihoz való hozzáférés iránti kérelemről szóló, 2016. május 20-i határozatát;
            
         
               —
            
            
               semmisítse meg az alperesnek a csoportos magatartási kódex dokumentumaihoz való hozzáférés iránti kérelemről szóló, 2016. július 13-i határozatát;
            
         
               —
            
            
               kötelezze az alperest a Törvényszék eljárási szabályzata 87. cikkének 2. § -a alapján a jogvita, valamint az esetleges beavatkozó felek költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az 1049/2001/EK rendelet (1) 8. cikke (1) bekezdésének megsértésére alapított első jogalap
               A felperes érvelése szerint az alperes 2016. május 20-i és 2016. július 13-i határozata sérti a fent említett rendelkezésben előírt, a megerősítő kérelem megfelelő elbírálásához való jogot.
            
         
               2.
            
            
               Az EUMSZ 15. cikknek az 1049/2001/EK rendelet 2. cikkének (1) bekezdésével összefüggésben értelmezett (3) bekezdésének megsértésére alapított második jogalap
               A felperes továbbá előadja, hogy a Tanács csoportos „magatartási kódexére” (társasági adóztatás) vonatkozó dokumentumokhoz való teljes hozzáférés megtagadása ezenfelül sérti az e dokumentumokba való betekintéshez fűződő jogát, amelyet a fent említett rendelkezések garantálnak.
               Ebben az összefüggésben a felperes arra hivatkozik, hogy az átláthatóság követelményének az 1049/2001/EK rendelet 4. cikkének (3) bekezdésében, valamint (1) bekezdése a) pontjának negyedik francia bekezdésében előírt kivételei a jelen ügyben nem alkalmazandók.
               Ezen túlmenően fennáll a mérlegelés és az indokolás hiánya, valamint nyomós közérdek a dokumentumok közzétételét illetően.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).